Cuneiform Tablet Kt 94/k 1175 (AKT 6e 946)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
<gap> ma-na 4.83333 GÍN KÙ.BABBAR ṣa-ru-pu-um KI a-šur-na-da ni-a-im iš-tù ḫa-mu-uš-tim ša a-mur-{d}UTU ù i-ku-nim a-na 27 ḫa-am-ša-tim i-ša-qal šu-ma la iš-qúl 1.5 GÍN.TA i-na ITU.KAM a-na ma-na-im ṣí-ib-tám ú-ṣa-áb ITU.KAM qá-ra-a-tim li-mu-um bu-zu-zu 20 ma-na KÙ.BABBAR i-da-na-ma qá-tí a-ša-kà-an IGI a-šur-GAL IGI a-šur-{d}UTU-ši IGI pì-lá-aḫ-a-šur 10 ma-na KÙ.BABBAR ṣa-ru-pu-um KI PUZUR₄-a-na ni-a-im iš-tù ḫa-mu-uš-tim ša a-šur-ta-ak-lá-ku ù kà-sí-a a-na 30 ḫa-am-ša-tim i-ša-qal šu-ma lá iš-qúl 1.5 GÍN.TA i-na ITU.KAM a-na 1 ma-na-im ṣí-ib-tám ú-ṣa-áb ITU.KAM té-i-na-tim li-mu-um a-mur-a-šur DUMU kà-ri-a IGI PUZUR₄-{d}IM DUMU i-dí-IŠTAR IGI du-um-qá-a DUMU kur-ub-IŠTAR 11 ma-na KÙ.BABBAR ṣa-ru-pu-um KI a-mur-ì-lí DUMU ú-zi-ni-a ša qá-ta-tí-im a-na a-ni-na DUMU PUZUR₄-a-šur al-ta-áp-tù KÙ.BABBAR ù ṣí-ba-sú i ra-mì-ni-a áš-qúl iš-tù ḫa-mu-uš-tim ša a-šur-ta-ak-lá-ku ù i-tur₄-DINGIR 1.5 GÍN.TA i-na ITU.KAM a-na 1 ma-na-im ṣí-ib-tám ú-ṣa-áb ITU.KAM ma-ḫu-ur-ì-lí li-mu-um a-mur-a-šur DUMU kàr-ri-a IGI PUZUR₄-a-na DUMU šu-{d}EN.LÍL IGI ku-ra-ra DUMU a-bu-ša-lim 14.5 ma-na KÙ.BABBAR ṣa-ru-pu-um KI PUZUR₄-a-šur DUMU šu-be-lim-iš-tù ḫa-mu-uš-tim ša a-ta-ta DUMU i-dí-a-bi₄-im a-na 8 ḫa-am-ša-tim i-ša-qal šu-ma lá iš-qúl 1.5 GÍN.TA i-na ITU.KAM a-na 1 ma-na-im ṣí-ib-tám ú-ṣa-áb ITU.KAM ša sà-ra-tim li-mu-um PUZUR₄-ni-ra-aḫ IGI DINGIR-mu-ta-bi₄-il₅ DUMU a-zu-za-a IGI šu-ma-bi₄-a DUMU šu-{d}EN.LÍL IGI en-nam-a-šur DUMU ú-zu-a <big_gap> ma-na KÙ.BABBAR ṣa-ru-pu-um KI a-šur-ma-lik DUMU ili₅-ma-al-ki iš-tù ḫa-mu-uš-tim ša áš-qú-dim a-na 41 ḫa-am-ša-tim i-ša-qal šu-ma lá iš-qúl 1.5 GÍN i-na ITU.KAM a-na 1 ma-na-im ṣí-ib-tám ú-ṣa-áb ITU.KAM a-lá-na-tim li-mu-um PUZUR₄-ni-ra-aḫ IGI a-lá-ḫi-im DUMU e-lá-li IGI ša-da-aḫ-šu DUMU i-dí-sú-in mì-ma a-we-li a-ni-ú-tim ṭup-pu-šu-nu ḫa-ra-mu-tum i kà-ni-iš i-ba-ší-ú